La ‘Via catalana’, la cjadene umane fate ai 11 di Setembar par memoreâ la ‘Diada’, la Fieste nazionâl de Catalogne, e soredut par pandi la volontât di indipendence dai catalans, e je stade un sucès. Centenârs di miârs di personis par strade – si fevele di almancul un milion e sîscent di lôr – e duncje ancjemò plui mans che si tignivin e che si strenzevin.
La iniziative e à vût un impat planetari dal pont di viste sei mediatic che politic e diplomatic. In cheste suaze a meretin ricuardadis lis declarazions a pro dal dirit di autodeterminazion fatis indenant dai prins ministris di Letonie e Lituanie, Valdis Dombrovskis e lgirdas Butkevicius. A son declarazions impuartantis, no dome par vie che a metin in relazion lis istancis dai catalans cun chês fatis indenant tal 1989 cu la ‘Vie Baltiche’, ma ancje parcè che in particolâr la Lituanie in chest moment e à la presidence de Union Europeane. A Madrid si son sustâts ben e no mâl par chestis cjoltis di posizion e a àn fat la muse triste.
Par ce che al tocje i media in cont de ‘Diada’ e de ‘Via Catalana’ a àn dit e scrit alc ancje i media talians. La plui part di lôr lu à fat – e forsit nol podeve jessi diferent – a talian vie. Tra cualchi riferiment ai “secessionisti catalani” e intun câs ancje a une fantomatiche fieste religjose, la atenzion de stampe e des televisions talianis e je stade pontade plui su la maiute cu la ‘estelada’ che a vevin intor i leghiscj in Parlament a Rome ai 11 di Setembar che su lis resons de iniziative e su la situazion de Catalogne e dai Paîs Catalans. Tant a dî: “Catalogna e Padania pari sono”.
No! Nol è cussì, par un grum di resons storichis e politichis.
I àn tignût a marcâlu ancje chei de Assemblea Nacional Catalana, che a àn dât fûr chest comunicât par catalan e par talian:
“A l’ANC ens ha sorprés i preocupat molt veure la foto dels diputats de la Lega Nord vestits amb samarretes amb l’estelada el dia de la Diada, com ha suposat suport de solidarietat amb la nostra causa. Volem deixar clar que ens sentim al pol oposat d’aquest partit politic ultradretà i xenòfob i ens en desmarquem publicament, per això us demanem que compartint aquest “post” en les vostres pàgines ens ajudeu a fer bona informacio.
L’ANC è rimasta sorpresa e molto preoccupata nel vedere la foto dei membri della Lega Nord indossando magliette con la estelada (la bandiera catalana indipendentista) il giorno della Diada, come segno di solidarietà con l’indipendenza della Catalogna.
Vogliamo chiarire che noi ci sentiamo al polo opposto di questo partito politico italiano di estrema destra, xenofobo e omofobo e rifiutiamo pubblicamente qualsiasi avvicinamento, per cui vi chiediamo di condividere questo “post” nelle vostre pagine di Facebook per aiutarci a dare informazioni corrette e chiare”.
“Catalonia is not Padania” e nancje i somee.
fur_Latn fur_Latn fur_Latn fur_Latn fur_Latn cat_Latn ita_Latn ita_Latn fur_Latn